JohanHeinsen/ENO huggingface dataset:
Ribe Stifts Adresseaviser, 1848-06-20
(Stænderforsamlingens Adresse til Hæren.) "Viborg Stænderforsamling hilser Danmarks tappre Land- og Søkrigere, Vi samles til Fredens Værk, men Eders Mod sikker vor Gierning og opmuntrer vort Sind; J ere Rigets Værn og Folkets Stolthed. For dem af Eder, der vende hjem med Seir, har det taknemmelige Fædreland Hæderens Løn. For dem af Eder, der falde i Kampen, blomstrer Mindets uvisnelige Krands; de skulle vorde deres Æts uforglemmelige Hæder. Foruroliges Nogen iblandt Eder ved Tanken om, hvad der skal blive af hans Kjære, hvis han, Forsørgeren, falder, saa tænke han kun strax igjen, at han lader dem ikke hjælpeløse; men han giver Danmark dem i Arv, og det er en Arv og Gjæld, som aldrig skal gaaes fra, saalænge der er Ærlighed og Taknemmelighed i Dannemænds Bryst. Samme Taknemmelighed skal bære sin Frugt for den, som Krigen har gjort udygtig til Fredens Gierning. Herren være med Eder, Anførere og menige Krigere, Værnepligtige og Frivillige! Alle ere J Eet i Fædrelandskjærligheds og Tapperheds Aand. Gud give os og end mere dem, hvis Valg vi skulle forberede, at bygge Danmarks Huus derhjemme med samme Ære, som J forhverve ved at staae som dets Gjærde, at her kan være godt for Eder at boe og bygge, naar Gud giver Eder Held til at bringe os Freden."(Af et Privatbrev til Aalb Av.) En Mand, der var i Malm den Dag, vor Konge var samlet der med den svenske Konge, beretter, at han saae vor Konge staae foran de derværende svenske Tropper med Dannebrogsfanen i Haanden og Kong Oscar ved hans Side med Haanden paa Fanen; Kongen af Sverrig lod Tropperne sværge at forsvare Fanen, tog derpaa vor Konge i Haanden og sagde: "Saaledes overleverer jeg Deres Majestæt mine Tropper, hvilke derpaa udbrøde i enthusiastiske Hurraraab.
Ribe Stifts Adresseaviser, 1848-06-20
Udnævnelser. Hs. Majest. har allern, udnævnt: Kand. theol. D. L. C. A. Warning til ordineret Katechet og Førstelærer ved Borgerskolen i Ærøeskjøbing; Kand. theol. P. C. Sinding til ordineret Katechet og Førstelærer ved Borgerskolen i Nysted; Kancellist under Justitsministeriet F. C. Bech til Fuldmægtig og Kand. juris A. F. Bülow, til Kancellist under bemeldte Ministerium. Prokurator ved Underretterne i Lollands-Falsters Stift C. P. Schmidt til Byfoged og Skriver i Kjerteminde, samt Herredsfoged og Skriver paa Hindsholm. (B. T.)
Ribe Stifts Adresseaviser, 1848-06-20
Ved Tallottories 1609. Trækning i Kjøbenhavn udkom: No. 33. 20. 6. 55. 79.
Ribe Stifts Adresseaviser, 1848-06-20
Ribe. Døbte i Domkirken d. 4. Juni, Fruentimmeret J. C. Pedersdt. uægte Søn, J. P. Nielsen. Fadd. Skomagerm. J. Knudsens Hustru, Skomagersv. N. Knudsen, og Snedkersv. P. Keller. Den 8. f. M.: Møllebygger, Tømmerm. Hjorts Datter, Christine Wilhelmine Hjort, Fadd. Jfr. A. Hyphoff og Stud. art. H. Dangaard samt Barnets begge Forældre. Den 12. Juni, Tømmersv. C. Madsens Datter, Christine Madsen; Fadd.: Vertshuush. T. Mathisens Enke, Pigen K. Christensen, Skomagerm. S.S. Berg og Ungk. T. Christensen.
Ribe Stifts Adresseaviser, 1848-06-20
Kopulerede i Domkirken den 23. Mai. Ungk. Dagl. P. F. Melbye og Pigen B. Pedersdt. – Den 30. Mai. Ungk. Kirkesanger og Skolelærer C. Nielsen af Tvilum Sogn pr. Aarhuus og Jfr. A. K. M. Hansen.
Ribe Stifts Adresseaviser, 1848-06-20
Begravede paa Domkirkens Kirkegaard den 27. Mai. Aftægtsmand H. T. Riber af Østervedsted, 76 A. Den 30. Mai, Gartner N. Pultz's Søn, C. G. Pultz 7 A. Den 6. Juni, Konditor og Bager Aagaards Datter, J. M. Aagaard, 1 Uge gl. Den 17. Juni, Overauditer, Borgermester de Strickers Søn, H. C. W. de Stricker, 8 Maaneder gl.
Ribe Stifts Adresseaviser, 1848-06-20
Bekjendtgjørelser. En Væder, som ikke har været klippet i Efteraaret, er optaget af Undertegnede og kan af vedkommende Eier afhentes mod at opgive Mærkerne. Ribe den 20. Juni 1848. Niels T. Smidts Enke.
Ribe Stifts Adresseaviser, 1848-06-20
De som restere med Commune=Afgivterne for Januar og April Qvartaler indeværende Aar erindres om at indbetale disse forinden denne Maaneds Udgang i Rigsbank paa de bestemte Contoirtider, da Restancelisten til den Tid indleveres til Udpantnings=Approbation. Ribe d. 15. Juni 1848. Guldberg.
Ribe Stifts Adresseaviser, 1848-06-20
At Kæmner-Regnskabet for Aaret 1847 nu er henlagt paa Raadstuen til almindeligt Eftersyn i den lovbefalede Tid af 3 Uger, bekjendtgjøres herved. Ribe Magistrat, den 16. Juni 1848. Stricker. Juel.
Ribe Stifts Adresseaviser, 1848-06-20
Af Umyndiges Midler under Øster og Vester Herreders Overformynderie, vil i denne Termin kunne erholdes tillaans c. 3000 Rbd. r. S. imod an Trykt i Ribe hos Chr. sal. Hyphost. ordningsmæssig Sikkerhed, naar man derom henvender sig til Undertegnede. Øster og Vester Herreders Contoir i Varde de 13. Juni 1848. Stephensen. ensen.
Ribe Stifts Adresseaviser, 1848-06-20
Ved Proclama af Dags Dato der snarest vil blive læst ved vedkommende Retter ere Creditorerne i Boet efter afdøde Chresten Salomonsen og Hustrue Cectlie Laugesdatter, af hvilke Manden døde i Wrendrup, Faaborg Sogn i Foraaret 1847, Konen i Grimstrup Bye og Sogn indeværende Maaned, indkaldte med 12 Ugers Varsel til formig at anmelde og beviisliggjøre deres Krav, hvilket herved endvidere bekjendtgjøres. Skads Herredscontoir i Varde den 17. Juni 1818. Crone.
Ribe Stifts Adresseaviser, 1848-06-20
En Huusjomfru, som forstaaer Madlavning og Linnedsyning, kan strax faae Plads. De, som herpaa maatte reflectere, bedes om at aflægge billet, paa Adressecontoiret. Et Og er ved Byen Jelsing blevet mig borttaget af en Ubekjendt, der havde en Kaskjet paa Hovedet og iøvrigt var iført en bruun Kjole med blanke Knapper og med en Lomme ved hver Side, den ene med et Stykke Tøi paasyet, fremdeles en bruun Vest med Knapper, bruunstribede Beenklæder, korte Støvler med jernbeslagne Saaler. Oget var mørkebruunt, 8 Aar gammel, med en Stjern, Haarene over Stjernen vare afskaarne, paa Ryggen havde der under Saddelen dannet sig nogle hvide Haar i Form af et H. Halen er temmelig kort afskaaren og det har Knuder paa begge Bagbene, Oget havde en ordinær Saddel med Messing=Stigbøile paa og en Læder Grime med Bidsel paa Hovedet. Hvem der kan anholde eller give nærmere Efterretning herom, erholder en passende Belønning, naar han henvender sig til Undertegnede. Follerup ved Tønder den 29. Mai 1848. Rasmus Hansen Schmith.
Ribe Stifts Adresseaviser, 1848-06-20
2 Væversvende kunne strax erholde Arbeide hos Undertegnede. P. M. J. Petersen, Væver i Rødding.
Ribe Stifts Adresseaviser, 1848-06-20
For et ungt Menneske, der er i Besiddelse af gode Skolekundskaber, og dertil rask og munter, og af en god moralsk Carakteer, der har Lyst at blive emploieret ved Handlen, er strax en Plads at faae hos Kolding d. 14. Juni 1848. C. F. Müller.
Ribe Stifts Adresseaviser, 1848-06-20
Damp-Chocolade, fra Fabrikken "Elisabethsminde, ved Kjöbenhavn, hvis Fortrinlighed den, i 23 Aar stedse stigende Afsætning tilfulde har godtgjort, erholdes til bestemte Fabrikpriser: 2 Mk. a 8 Mk. pr. fuldvægtigt Pd., hos Hr. Rasmus N. Gregersen i Ribe. - P. F. Nybo i Ringkjøbing. N. P. Stantenmacher i Varde. C. F. Müller i Kolding.
Ribe Stifts Adresseaviser, 1848-06-20
P. Chr. Deichmanns Fabricationshandel.
Ribe Stifts Adresseaviser, 1848-06-23
Ribe Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Fredagen den 23. Junii. No 75.
Ribe Stifts Adresseaviser, 1848-06-23
Udenlandske Efterretninger. Tydskland. J Berlin har der været en ny Folkebevægelse. Den kongelige Familie, der ikke troer sig sikker i sit eget Huus, havde ladet hænge Gitter porte i Slotsportalen. Men Folket tog det meget unaadigt op, forcerede dem, løftede dem ud af Krogene og førte 6 Fløie deraf i et larmende Optog til Universitetet, hvor de overgaves i Studenternes Varetægt; nogle andre Fløie kastedes i Spreefloden, Folket havde ellers alt i flere Dage holdt et vaagent Øie med Slottet, hvor man sagde, at de havde travl med at indpakke Sølvtøiet og Kostbarhederne og vare ilav med at skaffe det bort. Paa samme Tid opstod der Opløb udenfor Syngeakademiet, hvor Nationalforsamlingen holdt sit Møde, og udenfor Tøihuset. Her forlangte Folket Vaaben, rykkede Brostenene op saa det omsider maatte angribes med Bajonnetten. Nogle af Folkelederne ilede nu til Brandenborger porten med det Skrig, at der fra Tøihuset var bleven skudt paa Folket; man vilde derved reise et almindeligere Angreb, og virkelig drog nu en stærk Hob med en rød republikansk Fane til Brandenborgerporten og proklamerede Republikken osv. - En senere Efterretning melder, at Sammenrottelsen udenfor Tøihuset for at faae Vaaben og Munition vedvarede hele Eftermiddagen, og at Trængselen mod dets indre Port blev saa stor, at den kommanderende Major Bendablev nødt til fra Vinduerne af at give Fyr. Mængden løb fra hverandre men Masserne samledes igjen, og Kl. 10 slog Folket Vinduerne ind, brød en Port op, trængte ind og bemægtede sig Vaaben og Munition. Da man i Militæret saae et Redskab til Reaktionen, maatte de faa i Berlin værende Regimenter endnu for Midnat forlade Berlin. Ogsaa i Leipzi gergaden udenfor Krigsministeriet, ligesom ogsaa uden for Brandenborgerporten bleve Nogle saarede. – Forbundsforsamlingens Møde den 10. de afgave Gesandterne fra Hannover, Brunsvig og Lübeck Erklæringer om at Forbundsbeslutningen angaaende Fuldstændiggjørelsen af det 10. Forbundsarmeekorps for deres Staters Vedkommende var efterkommet. Hannover vilde endog indtil den 14, de have opstilt 11 Bataillon mere end Kontingentet udgjør. - Fra Königsberg mældes under 11. ds., at 100,000 Russere rykke frem imod Posen, at Garden koncentreres 30 Mile fra den preussiske Grændse, og at den i Polen sammendragne russiske Hær udgjør 240,000 Mand. Allg. Od. 3, vil endog vide, at Russerne uden videre strax ville rykke ind i Tydskland i 3 Armeekorpser, Centrum, under Keiserens Befaling, imod Wien, høire Fløi, under Orlov, imod Berlin, og at venstre Fløi, under Paszkiewitz, skal besætte Krakau og den schlesiske Grændse.
Ribe Stifts Adresseaviser, 1848-06-23
Indenlandske Efterretninger. Deres Kongelige Majestæter Kongen og Dronningen af Sverrig og Norge have celebret deres Sølv bryllup i Malme under deres nuværende Ophold der. Hs. Excell. overordentlig Gesandt og befuldmægtiget Minister v. Plessen er i den Anledning afgaaet til Malmo for at overbringe D. K. Majestæter en egenhændig Skrivelse fra vor allernaadigste Konge. (B. T.)J en Skrivelse til Krigministeren udtaler General v. Hedemann blandt Andet som følger: "Med Hensyn til en Skrivelse af 13. d. fra Hr. Krigsministeren, hvori Oplysninger forlanges om, hvorvidt der maatte være nogen særlig Grund til, at der Jngen nævnes af Oberst v. Wickedes Brigade for udmærket Forhold ved Affæren den 5. de undlader jeg ikke at give følgende Oplysninger: af Oberst v. Wickedes Brigade var den 4. Bataillon den Dag henlagt under Generalmajor v. Schleppegrell i Sundeved, den 3. Bataillon kom ikke i Fægtning. Garden berømmes af Obersten (v. Wickede) for sin Tapperhed og Raskhed ved Jndtagelsen af Dyppel By, men der fremhæves ingen enkelte Mænd. Af Garden var det navnlig 1. Kompagni under Kapitain v. Barner, som kom haardt i Jlden, og derfor ogsaa led et betydeligt Tab i Forhold til sin Styrke; ved dette Kompagni gjorde Lieutenant Kaas Tjeneste. Kapitain Dan med et Kompagni af 4. Bataillon deeltog med megen Tapperhed i Angrebet; ved hans Side faldt Lieutenant, Muus. (B. T.)
Ribe Stifts Adresseaviser, 1848-06-23
Efter Forlydende ere Ministrene Moltke, Levetzar og Lehmann afreiste resp. til Stockholm, St. Petersborg og Paris. At man ogsaa i Frankrig er gunstigt stemt for vor Konges retfærdige Sag, er vist og skulde derfor England, som der siges, virkeligen have ifinde at spille en Diktators Rolle i Henseende til Danmarks Anliggender, hvilket vi forresten neppe kunne troe, saa vil Frankrig sikkert ikke forblive rolig Tilskuer derved, ligesom det ogsaa er vist, at Rusland i saa Fald med al Kraft vil slutte sig til Skandinavien. (D. d. Slesv.)
Ribe Stifts Adresseaviser, 1848-06-23
Krigsministeren har beordret en Overkrigskommission, bestaaende af General v. Moltke, Oberstlieutn. v. Baggesen, Major v. Deichmann og Overauditor, Crone som Auditor, til at foretage de fornødne Undersøgelser angaaende alle Vedkommendes Forhold i Anledning af det paa det høire Flankekorps Natten imellem den 6. og 7. de, stedfundne Angreb, og som en Følge heraf forlægges Generalkommanden i Nørrejylland, der i forrige Uge var indtruffen til Viborg, saalænge Undersøgelserne vare, til Kolding. (Vib. A.)
Ribe Stifts Adresseaviser, 1848-06-23
Den norske Statsminister Due, Statsraaderne Genberg, Sandstrømmer og Sibbern ere ankomne til Kbhavn. (Aalb. Av.)
Ribe Stifts Adresseaviser, 1848-06-23
Den svenske Generalmajor Dahlstrøm er i Fredags reist igjennem Odense til Kantonnementet ved Vedelsborg. (Aalb. A.)
Ribe Stifts Adresseaviser, 1848-06-23
Til Kjøbenhavn ankomne Reisende fortælle, at Kongen af Preussen enten har abdiceret eller er flygtet. (Fædl.)
Ribe Stifts Adresseaviser, 1848-06-23
Kjøbenhavns Borgerrepræsentanter have besluttet at modtage Kreditbeviser som Betaling for Byskatter.
Ribe Stifts Adresseaviser, 1848-06-23
Kammerherre Bruun til Krogerup har til Fordeel for de Saarede og de Faldnes Efterladte stillet 1000 Rbd. til Krigsministerens Disposition. (H. Av.) 4 s. Subskriptionen i Kbhavn til Fordeel for de Saarede og de Faldnes Efterladte vedbliver at indbringe over 2000 Rbd. om Ugen. Den er ogsaa med Held bleven paabegyndt paa mangfoldige andre Steder, saavel i Kjøbstæder som paa Landet. (H. Av.) Komitteen for den ugentlige Fiirskillingssubskription, i Kjøbenhavn har nu til Forretning i Banken indsat circa 10,000 Rbd.
Ribe Stifts Adresseaviser, 1848-06-23
Kapt. Wasmer af Jnsurgenthæren, der nylig ankom til Kbhavn fangen og farlig saaret, er afgaaet ved Døden. (Aalb. Av.)"Post- og Jurikes Tid." meddeler Følgende: Man siger at Almuen i Skytts Herred i Skaane skal have tilbudt omtrent 50,000 Rd. til Understøttelse for Danmark. J denne Subskription har en Bonde deeltaget med 4000 Rd. og flere med 1000 Rd. hver. Götheb. Hdl. og Sjof. Tid. beretter: Som noget Usædvanligt omtales, at den med Kronobergs Regiment til Malmo ankomne Regimentspastor Quennerstedt nu, i en Alder af nogle og 60 Aar, gjør sit tredie Feldtog; og det er saa meget desto mærkeligere, som han hver Gang har været med i forskjellig Egenskab: i 1808 deeltog han i Krigen som Fændrik, i 1812 som Læge og nu som Præst.
Ribe Stifts Adresseaviser, 1848-06-23
Vort Hovedkvarteer var den 14de, i Christiansfeldt. Der siges, at offensive Operationer fra vor Side for det Første ikke skulle kunne ventes paa Grund af de stedfindende Underhandlinger." Fra en anden Side paastaaes, at vi skulle have foreslaaet en Vaabenstilstand, paa det Vilkaar, at Slesvig rømmedes af de tydske Tropper og ligesaa af vor Hær, med Undtagelse af nogle Besætninger, imedens derom Holsteen skulde underhandles. Preussen skulde have de opbragte Skibe tilbage mod en Erstatning for vore Krigsudgivter. Der tilføies, at Sammenkomsten i Malm skulde have havt en gavnlig Jndflydelse paa at fremskynde de svenske Troppers al tive Medvirkning." (Fyens Av.)¬
Ribe Stifts Adresseaviser, 1848-06-23
(Af et Brev fra en norsk Frivillig, dat. Haderslev, den 14. Junii. De danske Slesvigeres Sind viser sig ogsaa deraf, at een af de Batailloner, der gaaer raskest i Jlden, bestaaer af lutter Slesvigere, der af fuld Overbeviisning kæmpe for at udfrie deres Land af det tydske Slaveri. Det var smukt netop at see disse Karle blive modtagne ved vor Ankomst fra Als til Nordslesvig. Fædre, Mødre, Søstre og Fæstemøer, vare mødte for at gjenfinde dem i de forbidragende Rækker; Mange vare lykkelige over et Par Minuters Samværen, og man saae Soldaterne gaae med deres Kjære ved den ene Haand og det tro Gevær i den anden; men Mange bleve ogsaa skuffede, thi Slesvigs Valpladse gjemme ikke faa af dets brave Sønner.
Ribe Stifts Adresseaviser, 1848-06-23
(Af et Brev fra Hamborg af 15. ds.). Det begynder her at see noget meere krigersk ud, Forbundet har jo besluttet, at Vedkommende skulle stille Resten af det 10de Armeekorps og virkelig ere nogle Batterier fra Stade og Hannover samt idag henved 2000 Mand hannoveranske Tropper komne herigjennem; man siger, at der ialt vil komme 6000 Hannoveranere, dog det har man sagt saalænge, at jeg er bleven noget vantro i det Kapitel. Det lader til at man i Schleswigholstein ikke synes synderlig om den bebudede Udskrivning af alt det unge Mandskab; men det er da heller ikke saa ligge en Sag, ikke alene fra Altona, men endog fra Slesvig ere saaledes endeel komne hertil, som dog ikke paa denne Maade ville tjene das Vaterlande. Jeg var Pintsedag i Stade; vore fangne Officerer have det godt, derimod klage Soldaterne meget over Føden; de faae Ærter, som blive bragte i en Spand og ere saa stive, at Soldaterne kunne vende op og ned med Spanden uden at de løbe ud, dernæst Vikkeeller rettere Lindsesuppe, som de ikke ere vante til; Kjød faae de meget lidet af. Her paa Børsen blev forleden af danske Mænd sammenskudt 400 Mk. samt et Fad Sukker og en Sæk Kaffe til dem, hvilket jo var meget net, men som kun forslaaer lidt. Jeg talte med Lumbye, som har det godt, men længes efter Brev hjemmefra. Würtzen er endnu ikke kommen.
Ribe Stifts Adresseaviser, 1848-06-23
Man begynder nu at tilstaae det store Tab, som Tydskerne have liidt i Affærerne den 28. Mai og 5. Juni, det skal ikke være mindre end 2500 Mand, inkl. de Saarede. (Hemp. Av.)J Rendsborg vare den 12 om Aftenen 80 til 100 Personer forsamlede til en foreløbig Raadslagning om de Resolutioner, der skulle forelægges Folkeforsamlingen næste Dag. Efter lange Debatter antoges følgende 4 Resolutioner: Folkeforsamlingen erklærer: 1) Schleswig=Holsteins Folk forlanger øieblikkelig Jndførelse af almindelig Værnepligt uden Undtagelse og Stilling; ufortøvet Oprettelse af en stærk Hær, og denne Hærs og den militære Forvaltnings Organisation under et Krigsministerium. 2) SchleswigHolsteins Folk forlanger, at Valgloven kommer til at hvile paa det almindelige direkte Folkevalgs Princip, og fastsætter et ikke ringere Antal Deputerede, end der nu ere Medlemmer i de forenede Stænder. 3) Schleswig=Holstens Folk forkaster enhver Deeling af Hertugdømmet Schleswig, som stridende mod det tydske Folks Politik, Ret og Ære. 4) SchleswigHolsteins Folk ønsker og haaber, at Kong Frederik den Syvende ikke igjen kommer til at udøve Regeringsmagten i Hertugdømmerne, og anseer sin Frihed og sin tydske Nationalitet kun sikkret ved Anerkjendelse af den Grundsætning: Jngen Konge af Danmark maa være Hertug i Schleswig=Holstein, ingen Hertug af Schleswig=Holstein Konge i Danmark. (67 Underskrivter.) (Aalb. Av.)"Schlesw. Holst. 31." er meget vred over, at Damerne i Stade dandse med derværende danske Officerer af Medlidenhed, for at adsprede dem i deres Fangenskab. Bladet mener, at deres Brødre ville tage dem det meget ilde op, naar de komme hjem fra Krigen, og at det kun tjener til at forøge de alt forhen overmodige Fjenders Hovmod.
Ribe Stifts Adresseaviser, 1848-06-23
Den preussiske Brigadegeneral som faldt den 5. ved Sundeved, skal efter Sigende være en FyrstRadziwill. Midt under Fægtningens Hede holdt han tilhest ved Siden af Wrangel, der uden nogen videre Dekoration blot var smykket med Guelseordenens blaae Baand, medens derimod Fyrsten viste sig i Galla med mange Ordener. En af de ridende Skarpskytter antog ham af denne Grund for Wrangel, tog sikkert Sigte paa ham og fældede ham fra Hesten. Men nu skjøde Preusserne som Rasende, det baglede ned med Kugler og da de vare rettede mod den Afdeling, hvortil den heldige Skarpskytte hørte, blev der givet Signal til Retraite. Under denne blev han rammet af en Kugle i Halsen; Saaret er imidlertid ikke farligt, og paa Garnisonshospitalet i Kbhavn, hvor han er bleven indlagt, antages det, at han i værste Tilfælde vil slippe med en stiv Hals. (Veile Av.)
Ribe Stifts Adresseaviser, 1848-06-23
Prinds Adalbert af Preussen er indtruffen til Rendsborg. (Aalb. Av.)De døde og saarede Tydskeres Antal den 5. ds. angives nu i Hamborger Blade til 500. (Naar Tydskerne angive dette Antal kunne vi vist gjerne lægge idetmindste 500 til.) Byfogden i Fredericia, Justitsr. Rahbek, har taget til Gjenmæle imod de flere imod ham i Breve fra Fredericia offentlig fremførte, tildeels haarde Klager, over hans Forhold under den fjendtlige Besættelse af Byen, og er han tillige til Justitsministeriet indgaaet med Begjæring om, at Sagen paa det Nøiagtigste maa vorde undersøgt til hans fuldstændige Opreisning.
Ribe Stifts Adresseaviser, 1848-06-23
Krigskatten for Ribe Stifts Kjøbstæder bliver at udrede saaledes: Ribe 889 Rbd. 1 s.; Fredericia 1,592 Rbd. 30 s.; Kolding 937 Rbd. 83 s.; Veile, 971 Rbd. 60 s.; Ringkjøbing 445 Rbd. 4 s.; Varde 510 Rbd. 40 s.; Holstebro 426 Rbd. 1 s.; Lemvig 247 Rbd. 12 s. (Aarh. Av.)
Ribe Stifts Adresseaviser, 1848-06-23
Blandt 50 herfra Ribe forgaars til Armeen afgaaede Frivillige Jægere fra Byerne paa Jyllands Vestkyst vare 32 fra Holstebro, hvoriblandt 4 af Byens driftigste Kjøbmænd, tilligemed flere af Byens agtede Borgere, der have forladt Huus og Hjem for at stride for Fædrelandets retfærdige Sag. (Aarh. A.) (De øvrige vare fra Lemvig, Skive og 2 fra Ringkjøbing.)
Ribe Stifts Adresseaviser, 1848-06-23
Døde. Kjøbenhavn: forhenv. Archivarius i det kongl. danske Kancelli. C. J. F. Hjorthøi, 73 A., KoncertmesteWerschalls Enke, C. Dam; Jfr. M. A. Howden; Pensionisk i den kongl. Staldetat, A. Jacobsen, 71 A.; Enkefrue C. Schumacher f. Bagge, 84 A.: Bataillonskirurg C. M. Loper, 52 A., forhenv. Kontorchef paa asiatisk Kompagni og Fuldmægtig i General-Toldkammeret, F. Flor; Julie L. Jacobsen f. Fester, 34 A., Palæforvalter Bechmanns Hustru, H. C. Schmidt; Enkemad. Løwert f. Creutzfeldt, 78 A.; Jfr. W. A. Wolff, 27 A.; Enken J. S. Bøhme f. Ebbesen, 70 A. Oldengaarden: Sophie Hintz f. Andkiær, 39 A. Bornholm; Strandkontroller Junghans Hustru, A. D. Gemynde, 46 A. Helsingør. Alvilde Steenberg, 15 A. Odense, Jfr. L. Gottschalck, 59 A.; Slotsgartner C. P. Stapel, 60 A. Orbeklunde: Justitsraad R. Lange, 71 A. Aalborg: Forligelseskommissær J. Nielsen, 76 A.; Enken M. C. Hougaard f. Orum, 80 A. Vadumtorp. Ane M. Rasmussen, f. Hundrup. 80 A. Bjergby Skole: Jfr. C. C. Holm, 66 A. Guldager Skole: Jfr. N. K. Børglum, 66 A. RandersSpækhøker J. J. Brødsted, 56 A.; Høker A. Nielsen, 85 A. Aarhuus: Maren Galthen f. Købner, 68 A. Horsens; forhenv. Korporal P. J. Lybek, 53 A.
Ribe Stifts Adresseaviser, 1848-06-23
Handelsefterretninger. J Kbhavn har Omsætningen i Kornhandelen i forrige Uge indskrænket sig til hvad der kjøbtes til Stadens eget Forbrug og til Provianteringen af Skibene. Tilførselen er god, især søværts fra Provindserne. Med Afsætningen til Norge er det stille igjen, man faaer der Tilførselen direkte fra Jylland og de andre Provindser. Priserne falde, hvilket især er Tilfældet med Rug, som paa Torvet blev solgt til 21 a 24 Mk. pr. Tde. Rug staaer ogsaa meget lavt i Udlandet; de senest noterede Priser i Stettin kalkuleres til omtrent 20 Mk. pr. Tde. Hvede kjøbes til 6 a 7 Rbd. pr. Tde. paa Stedet.
Ribe Stifts Adresseaviser, 1848-06-23
Med Byg er det ogsaa lavere paa Grund af at Priserne ere faldne i England, hvor Tilførselen var ikke ubetydelig fra Danmark. Det smukke Veir og Udsigterne til en god Høst virke naturligviis ogsaa paa Priserne.
Ribe Stifts Adresseaviser, 1848-06-23
Kvægpriser paa Kjøbenhavns Trommesald. 17. Juni 1 Stud til 28 a 30 Lpd. 80 a 85 Rbd. 1 Do. til 20 a 24 Lpd. 45 a 55 Rbd. 1 Tyr til 20 a 24 Lpd. 30 a 40 Rbd. 1 Ko til 18 a 22 Lpd. 35 a 45 Rbd. 1 Kvie til 18 a 22. Lpd. 40 a 50 Rbd.
Ribe Stifts Adresseaviser, 1848-06-23
Kjøbenhavns Børs-Kours, den 20. Junii. Hamborger Banco a vista 200 pCt. Bank-Diskonto 5 pCt. Disconto paa Vexler paa Hamborg 4 1/2 pCt. 4 pCt. Kongl. Obligationer Rbd. - Nationalbankactier - a - Rbd.
Ribe Stifts Adresseaviser, 1848-06-23
Ribe. D. 19. Juni ankom til vor Forpostkjæde i Nordslesvig 3 af den oprørske Hærs Artillerister, hjemmehørende i Sundevit og Als, for at gaae over til vor Armee. De vare undgaaede flere Dragoners Forfølgelse ved at skjule sig i Kornet paa Marken.
Ribe Stifts Adresseaviser, 1848-06-23
1ste Søndag efter Trinitatis holdes i Domkirken Gudstjeneste for St. Cathrine Sogn. Hr. Pastor de Thura prædiker. (Forlangt indrykket.)¬